**3. KRITERET E KUALIFIKIMIT**

**1. KRITERET E PËRGJITHSHME TË PRANIMIT/KUALIFIKIMIT**

Ofertuesi duhet të deklarojë se:

a) Është i regjistruar në Qendrën Kombëtare të Biznesit dhe ka në fushën e veprimtarisë objektin e prokurimit. Në rastin kur ofertuesi është një organizatë jofitimprurëse, duhet të deklarojë se është i regjistruar si person juridik, sipas Ligjit Nr.8788, datë 07.05.2001 “Për Organizatat jo Fitimprurëse”, i ndryshuar.

b) nuk është në proces falimentimi, (statusi aktiv),

c) nuk është dënuar për shkelje penale,

ç) nuk është dënuar me vendim të gjykatës së formës së prerë, për vepra që lidhen me veprimtarinë profesionale.

d) ka paguar të gjitha detyrimet për pagimin e tatimeve e të kontributeve të sigurimeve shoqërore, sipas legjislacionit në fuqi.

Ofertuesi duhet të dorëzojë vërtetimin, që konfirmon shlyerjen e të gjitha detyrimeve të maturuara të energjisë elektrike të kontratave të energjisë, që ka operatori ekonomik që është i regjistruar në Shqipëri.

Edhe Ofertuesi i huaj duhet të deklarojë se i plotëson të gjitha kërkesat e renditura më sipër nëpërmjet paraqitjes së një vetëdeklarate me shkrim.

Në rastet e bashkimit të operatorëve ekonomikë, çdo anëtar i grupit duhet të dorëzojë vetëdeklaratën e lartpërmendur.

Vec kesaj, nëse oferta dorëzohet nga një bashkim operatorësh ekonomikë, duhet të dorëzohen:

1. Marrëveshja e noterizuar sipas së cilës bashkimi i operatorëve ekonomikë është krijuar zyrtarisht.

1. Prokura e posaçme.

**2. KRITERET TEKNIKE TË PËRZGJEDHJES TË SUBJEKTEVE MBËSHTETËSE**

Subjektet mbështetëse, kualifikohen, pasi të kenë përmbushur kriteret e mëposhtme, që Agjencia i vlerëson të nevojshme, për sa kohë që ato janë në përpjesëtim me natyrën dhe përmasat e kontratës dhe jodiskriminuese:

***i) gjendja ekonomike e financiare***

Operatorët ekonomikë vërtetojnë se zotërojnë kapacitetet ekonomike e financiare për të përmbushur kontratën.

Për të vërtetuar kapacitetet ekonomike e financiare operatorët ekonomikë duhet të dorëzojnë:

1. Xhiroja mesatare vjetore gjatë 3 viteve të fundit (2018-2019-2020, kur ky informacion është i mundur) duhet të ketë një vlerë jo më të vogël se 40% e vlerës së fondit limit.

Për të vërtetuar plotësimin e këtij kushti, operatori ekonomik duhet të paraqesë dokumentet e mëposhtme:

* Vërtetim të lëshuar nga Administrata Tatimore për xhiron vjetore të 3 (tri) viteve të fundit (2018-2019-2020);

1. Një kopje të bilancit të tre viteve të fundit (2018, 2019 dhe 2020, kur ky informacion është i mundur), të vërtetuar nga zyra e tatim taksave, të cilët duhet të pasqyrojnë një gjendje financiare pozitive (kapital aksionar të akumuluar dhe të ardhura neto për vitin), për secilin nga vitet.
2. Një dokument të gjendjes financiare, të lëshuar jo më parë se 15 ditë nga data e hapjes së ofertës, në një vlerë prej 10% të vlerës së fondit limit të kontratës që prokurohet. Operatori duhet ta vërtetojë këtë gjëndje duke paraqitur dokument/vërtetim, të lëshuar nga institucione finaciare, bankare etj.

***ii) aftësia teknike***

1. Dëshmi për furnizimet/shërbimet e ngjashme të kryera gjatë 3 (tre) viteve të fundit: 2018, 2019 dhe 2020, me vlerë jo më të vogël se 40% e fondit limit. Furnizime/shërbime të ngjashme për këtë procedurë do të konsiderohen shërbimet të cilat përfshijnë në objektin e tyre detyrimisht:

* Zhvillim të aplikacioneve software për nevojat e institucioneve të ngjashme me Agjencinë e Sigurimit të Depozitave në lidhje me primin dhe kompensimin, në teknologjinë .Net dhe SQL Server.

Për të vërtetuar plotësimin e këtij kushti, operatori ekonomik duhet të paraqesë dokumentet e mëposhtme:

* Kur shërbimi është i realizuar me institucione shtetërore/ent publik, Operatori ekonomik do ta vërtetojë duke paraqitur vërtetimin e lëshuar nga Institucioni shtetëror/ent publik për realizimin e kontratës.
* Kur shërbimi është realizuar me subjekte private, Operatori ekonomik do ta vërtetojë këtë me faturën përkatëse tatimore të shitjes, ku shënohen datat, shumat dhe shërbimet e realizuara.

1. Për të provuar kualifikimin profesional, operatorët ekonomik duhet të dorëzojnë:

* Operatori ekonomik duhet të ketë kompetencë partneriteti për Zhvillim Aplikacionesh (Application Development) nga Microsoft ose ekuivalente me të. Për të provuar këtë kërkesë duhet të paraqitet çertifikata apo deklarimi zyrtar në faqen web të prodhuesit.
* Operatori ekonomik duhet të jetë i çertifikuar me standartin ISO 9001:2008, ose ekuivalente të saj, objekti i të cilit të jetë furnizimi, instalimi dhe mirëmbajtja e sistemeve të komunikimit. Për të vërtetuar plotësimin e këtij kushti duhet të paraqesë çertifikatën e mësipërme (Nëse nuk është në gjuhën shqipe, çertifikata duhet të përkthehet e të noterizohet).
* Operatori ekonomik duhet të jetë i çertifikuar sipas standardeve ISO/IEC 27001:2013, ose ekuivalente të saj, për sistemin e menaxhimit të sigurisë së informacionit dhe për këtë duhet të paraqesë çertifikatën e mësipërme. (Nëse nuk është në gjuhën shqipe, çertifikata duhet të përkthehet e të noterizohet).
* Operatori ekonomik duhet të jetë i çertifikuar sipas standardeve ISO20000-1:2011, ose ekuivalente të saj, për sistemin e menaxhimit të sigurisë së informacionit dhe për këtë duhet të paraqesë çertifikatën e mësipërme. (Nëse nuk është në gjuhën shqipe, çertifikata duhet të përkthehet e të noterizohet).
* Për të garantuar cilësinë e shërbimeve të kërkuara në mirëmbajtjen e pajisjeve dhe sistemeve software, Operatori ekonomik duhet të paraqesë autorizim nga prodhuesit apo marrëveshje partneriteti për mirëmbajtje për pajisjet dhe sistemet, të listuara në specifikimet teknike, Pika 4.a dhe 4.b.

1. Për të vërtetuar që operatori ekonomik ka kapacitete njerëzore profesionale të mjaftueshme për realizimin në kohë e cilësi të kontratës, për planifikimin dhe manaxhimin me profesionalizëm të punës, duhet të përmbushë kushtet e mëposhtme:

* Vërtetim nga Administrata tatimore ku të ketë të punësuar të paktën 10 punonjës për periudhën e tremujorit të fundit. Për të vërtetuar këtë kërkesë, operatori ekonomik duhet të paraqesë listëpagesat e sigurimeve shoqërore dhe vërtetimin nga administrata tatimore.
* Operatori ekonomik duhet të ketë të punësuar 2 (dy) punonjës të çertifikuar ITIL ose ekuivalent. Për të vërtetuar këtë kërkesë duhet të paraqitet çertifikata përkatëse dhe CV.
* Operatori ekonomik duhet të ketë të punësuar të paktën 1 (një) analist biznesi software. Për të vërtetuar këtë kërkesë duhet te paraqitet çertifikata përkatëse dhe CV.
* Operatori ekonomik duhet të ketë të punësuar të paktën 1 (një) punonjës software developer të çertifikuar per aplikacionet web. Për të vërtetuar këtë kërkesë duhet të paraqiten çertifikatat përkatëse dhe CV.
* Operatori ekonomik duhet të ketë të punësuar të paktën 1 (një) punonjës, të çertifikuar për administrimin e databazës SQL. Për të vërtetuar këtë kërkesë duhet të paraqiten çertifikatat përkatëse dhe CV.
* Operatori ekonomik duhet të ketë të punësuar të paktën 1 (një) punonjës të çertifikuar si lead auditor i sistemeve software për çështjet e sigurisë. Për të vërtetuar këtë kërkesë duhet të paraqitet çertifikata përkatëse dhe CV.
* Operatori ekonomik duhet të ketë të punësuar të paktën 1 (një) punonjës, të çertifikuar si specialist serverash windows. Për të vërtetuar këtë kërkesë duhet te paraqitet çertifikata përkatëse dhe CV.
* Operatori ekonomik duhet të ketë të punësuar të paktën 1 (një) testues software. Për të vërtetuar këtë kërkesë duhet te paraqitet çertifikata përkatëse dhe CV.